turjo4nis/wikipedia-bn-dump-20250701 huggingface dataset:
আবদুল হালিম মুয়াজ্জম শাহ

আল-মু'তাসিমু বিল্লাহি মুহিব্বুদ্দিন সুলতান আবদুল হালিম মুয়াজ্জম শাহ ইবনে আলমরহুম সুলতান বাদলিশাহ (২৮ নভেম্বর ১৯২৭ – ১১ সেপ্টেম্বর ২০১৭) ছিলেন কেদাহের ২৮তম সুলতান। তিনি ১৯৭০ থেকে ১৯৭৫ সাল পর্যন্ত এবং ২০১১ থেকে ২০১৬ সাল পর্যন্ত দুই দফায় মালয়েশিয়ার ইয়াং দি-পেরতুয়ান আগং (সম্রাট) হিসেবে দায়িত্ব পালন করেন। মালয়েশিয়ার ইতিহাসে তিনি একমাত্র ব্যক্তি যিনি দুইবার সম্রাট ছিলেন।

প্রারম্ভিক জীবন 
তুঙ্কু আবদুল হালিম ছিলেন সুলতান বাদলিশাহর দ্বিতীয় পুত্র। তিনি আলোর মেরাহ ও তিতি গাজাহ মালয় স্কুলে লেখাপড়া করেছেন। এরপর তিনি সুলতান আবদুল হামিদ কলেজে লেখাপড়া করেছেন। তিনি অক্সফোর্ডের ওয়াডহাম কলেজে পড়াশোনা করেছেন এবং সামাজিক বিজ্ঞান ও জনপ্রশাসনে ডিপ্লোমা অর্জন করেন। এরপর তিনি কেদাহর প্রশাসনিক দায়িত্বে যোগ দেন। তিনি আলোর স্টারের জেলা অফিসার ছিলেন। পরে রাষ্ট্রীয় কোষাগারে দায়িত্বপালন করেছেন।

১৯৪৯ সালের ৬ আগস্ট আবদুল হালিম উত্তরাধিকারই নির্বাচিত হন। ১৯৫৮ সালের ১৫ জুলাই বাবার মৃত্যুর পর তিনি কেদাহর সুলতান হন। ১৯৫৯ সালের ২০ ফেব্রুয়ারি তার অভিষেক হয়।

প্রথমবার উপসম্রাট নির্বাচন 
১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত আবদুল হালিম ডেপুটি ইয়াং দি-পেরতুয়ান আগং ছিলেন।

প্রথমবার সম্রাট নির্বাচন 

তুঙ্কু আবদুল হালিম মালয়েশিয়ার পঞ্চম সম্রাট নির্বাচিত হন। ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত তিনি সম্রাট ছিলেন। তুঙ্কু সৈয়দ পুত্রা ও তুঙ্কু মিজান জয়নুল আবেদিন|মিজান জয়নুল আবেদিনের]] পর তিনি তৃতীয় কনিষ্ঠ সম্রাট।

দ্বিতীয়বার উপসম্রাট নির্বাচন 
২০০৬ সালের ২ নভেম্বর আবদুল হালিম দ্বিতীয়বার ডেপুটি ইয়াং দি-পেরতুয়ান আগং নির্বাচিত হন। এই পদে নির্বাচিত হওয়া তিনি দ্বিতীয় ব্যক্তি।

দ্বিতীয়বার সম্রাট নির্বাচন 
২০১১ সালের অক্টোবরে দ্বিতীয়বার সম্রাট নির্বাচিত হন। ১৩ ডিসেম্বর থেকে তার শাসনকাল শুরু হয়। তিনি মালয়েশিয়ার প্রথম সম্রাট যিনি দুই মেয়াদে দায়িত্বপালন করেছেন।

দ্বিতীয় দফায় সম্রাট মনোনীত হওয়ার পর কেদাহর সুলতান হিসেবে তার দায়িত্বসমূহ তার ভাই তুঙ্কু আনোয়ার, তুঙ্কু সালাহউদ্দিন, তুঙ্কু আবদুল হামিদ সানি ও মেয়ে তুঙ্কু পুতেরি ইন্তান সাফিনাজকে নিয়ে গঠিত কাউন্সিলকে প্রদান করা হয়। ২০১২ সাকের ১১ এপ্রিল তার অভিষেক হয়। অনুষ্ঠানে অন্যান্য মালয়ী শাসকদের সাথে ব্রুনাইয়ের যুবরাজ ও যুবরাজ্ঞী উপস্থিত ছিলেন।

পরিবার 
তুঙ্কু আবদুল হালিম দুইবার বিয়ে করেছেন। তার স্ত্রীরা হলেন:

 তুঙ্কু বাহিয়াহ। ১৯৫৬ সালে তাদের বিয়ে হয়। তাদের তিন মেয়ে রয়েছে।

 তুঙ্কু হামিনাহ বিনতে হামিদুন। ১৯৭৫ সালে তাদের বিয়ে হয়। আবদুল হালিমের দ্বিতীয় মেয়াদে তিনি রাজা পেরামাইসুরি আগং ছিলেন। তাদের কোনো সন্তান নেই।

৫০ বছর পূর্তি উৎসব 
২০০৮ সালের ১৫ জুলাই কেদাহর সুলতান হিসেবে আবদুল হালিমের ৫০ বছর পূর্তি উৎসব হয়। এই উপলক্ষে ১৫ জুলাইকে কেদাহতে ছুটি ঘোষণা করা হয়।

সামরিক র‍্যাঙ্ক 
তুঙ্কু আবদুল হালিম সেনাবাহিনীর ফিল্ড মার্শাল, নৌবাহিনীর এডমিরাল অব দ্য ফ্লিট এবং বিমানবাহিনীর মার্শাল পদের অধিকারী।

তথ্যসূত্র

বহিঃসংযোগ 
 কেদাহর সুলতানদের তালিকা

|-

|-

১৯২৭-এ জন্ম
২০১৭-এ মৃত্যু
কেদাহর সুলতান
মালয়েশিয়ার রাজশাসক
মালয়েশীয় মুসলিম
কেদাহর ব্যক্তি
মালয় বংশোদ্ভূত মালয়েশীয় ব্যক্তি
থাই বংশোদ্ভূত মালয়েশীয় ব্যক্তি
টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিত পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ মার্চ, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন।

নভেম্বর, ২০১৬ সাল পর্যন্ত সর্বমোট দশজন পাকিস্তানি ক্রিকেটার তাদের টেস্ট ক্রিকেট অভিষেকে পাঁচ-উইকেট লাভের গৌরবগাঁথা রচনা করেছেন। ঐ পাঁচ-উইকেটগুলো সাতটি পৃথক দেশের বিপক্ষে এসেছে। তন্মধ্যে, তিনবার নিউজিল্যান্ড, দুইবার অস্ট্রেলিয়া ও একবার করে বাংলাদেশ, ইংল্যান্ড, ভারত, দক্ষিণ আফ্রিকা ও জিম্বাবুয়ের বিপক্ষে করেছেন। প্রথম পাকিস্তানি খেলোয়াড় হিসেবে আরিফ বাট তার টেস্ট অভিষেকে এ কৃতিত্ব অর্জন করেন। ১৯৬৪ সালে অস্ট্রেলিয়ার বিপক্ষে তিনি ৬/৮৯ পেয়েছেন। ১৯৯৬ সালে রাওয়ালপিন্ডি ক্রিকেট স্টেডিয়ামের সফরকারী নিউজিল্যান্ডের বিপক্ষে মোহাম্মদ জাহিদ করেছিলেন ৭/৬৬ যা টেস্ট অভিষেকে যে-কোন পাকিস্তানির সেরা বোলিং পরিসংখ্যান। মোহাম্মদ নাজির ও মোহাম্মদ জাহিদ - এ দুইজন পাকিস্তানি বোলার সাত উইকেট পেয়েছেন। এছাড়াও দুইজন বোলার ছয় উইকেট সংগ্রহ করেছেন। ছয়জন বোলার অভিষেকে পাঁচ উইকেট পেয়েছেন। সাম্প্রতিককালে তানভীর আহমেদ এ কৃতিত্বের অধিকারী। ২০১০ সালে আবুধাবির শেখ জায়েদ স্টেডিয়ামে দক্ষিণ আফ্রিকার বিপক্ষে তার বোলিং পরিসংখ্যান ছিল ৬/১২০।

নির্দেশনাসমূহ

পাঁচ-উইকেট অর্জনের তালিকা

তথ্যসূত্র 
পাদটীকা

নির্দিষ্ট

টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
পাকিস্তানের টেস্ট ক্রিকেটার
পাকিস্তানি ক্রিকেটারদের তালিকা
দ্বিমেরু উপপাদ্য

দ্বিমেরু উপপাদ্য () গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে।

বিশেষ নির্বচন 
যদি C কোন অশূন্য সেট   ,যেখানে  লিনিয়ার স্পেস, তবে দ্বিমেরু শঙ্কু   হবে
 
যেখানে  হলো উত্তল বহিরাবরণ ।

বিশেষ ক্ষেত্র 
 সেটটি অশূন্য বদ্ধ উত্তল শঙ্কু হবে যদি ও কেবল যদি   , যেখানে  দ্বারা ধনাত্বক দ্বি-শঙ্কু বোঝায় । 

অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে

ফেনশেল-মোরো উপপাদ্যের সাথে সম্পর্ক 
যদি    support function  এবং    হবে যদি ও কেবল যদি

তথ্যসূত্র 

উত্তল বিশ্লেষণ
ফাংশন বিশ্লেষণ
বেইজিং শহরের পরিবহন ব্যবস্থা

বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেলপথ এর দ্বারা  দেশের বিভিন্ন অংশের  সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা।

সড়ক পরিবহন
বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে।

উচ্চগতির রেল

বেইজিং-থিয়েনচিন রুট

বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেলপথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেলপথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে।তবে এই রেলপথে ট্রেন এর গড়গতি হল ৩৩০ কিলোমিটার প্রতি ঘণ্টা।এই রেলপথটি নির্মাণ করা হয়েছে উড়াল পথে।

জেইজিং-সাংহাই রুট
বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিণে রয়েছে দেশের বাণিজ্যিক রাজধানী সাংহাই। এই রেলপথের মোট দৈর্ঘ্য ১৩১৯ কিলোমিটার।

চীনারা দেশের রেল ব্যবস্থার আমুল পরিবর্তন ও রেলপথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেলপথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেলপথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেলপথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়।

বেইজিং-সাংহাই উচ্চগতির রেলপথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘণ্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘণ্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেলপথে মোট ২৪ টি রেল স্টেশন রয়েছে।

মেট্রো রেল

বিমান পরিবহন

তথ্যসূত্র

বেইজিং
চীনের পরিবহন ব্যবস্থা
হার্ডির উপপাদ্য

গণিতশাস্ত্রে হলোমার্ফিক ফাংশনের  বৈশিষ্ট্য বর্ণনার জটিল বিশ্লেষণের ফলাফল হলো হার্ডি'র উপপাদ্য। গণিতশাস্ত্রে  হলোমার্ফিক ফাংশন বিশ্লেষণ করতে এটি ব্যবহার করা হয়।

ধরা যাক, কোন জটিল সমতলে একটি মুক্ত গোলকের  হলোমার্ফিক ফাংশন হলো   ,যখন এটি ধ্রুব ফাংশন নয় ,তখন হার্ডির উপপাদ্য হবে,

আরো দেখুন 
 maximum principle
 Hadamard three-circle theorem

তথ্যসূত্র 

 John B. Conway. (1978) Functions of One Complex Variable I. Springer-Verlag, New York, New York.

জটিল বিশ্লেষণের উপপাদ্য
মিলিমিটার

মিলিমিটার (ইন্টারন্যাশনাল বুরো অব ওয়েট এন্ড মিজার্স দ্বারা স্বীকৃত, এসআই একক এমএম) হল দৈর্ঘ্য পরিমাপের একক, যা মেট্রিক পদ্ধতিতে ব্যবহৃত হয়। এক মিটারের এক হাজার ভাগের এক ভাগকে এক মিলিমিটার বলে। এটি ১০০০ মাইক্রোমিটার এবং ১০০০০০০  ন্যানোমিটারের সমান। ১ মিলিমিটার  (নিখুতভাবে ০.০৩৯৩৭০) ইঞ্চির সমান হয়।

সংজ্ঞা 
১৯৮৩ সাল থেকে দৈর্ঘ্য পরিমাপের একক হিসেবে আন্তর্জাতিক ভাবে মিটার ব্যবহৃত হয়ে আসছে । আলো শূন্যস্থানে ১/২৯৯৭৯২৪৫৮ সেকেন্ডে যে দূরুত্ব অতিক্রম করে সে দূরত্ব হলো এক মিটার । আর এক মিটারের ১/১০০০ ভাগ হলো এক মিলিমিটার ।অতএব ১/২৯৯৭৯২৪৫৮০০০ সেকেন্ডে আলো যে দূরত্ব অতিক্রম করে তাকে এক মিলিমিটার বলে।

ইউনিকোড প্রতীক 
Chinese, Japanese এবং Korean (CJK) অক্ষরের সাথে সঙ্গতি রাখার জন্য নিম্নোক্ত ইউনিকোড প্রতীক ব্যবহার করা হয়ঃ

১)  মিলিমিটার (㎜) - code U+339C

২) বর্গ মিলিমিটার (㎟) - code U+339F

৩)ঘন মিলিমিটার (㎣) - code U+33A3

পরিমাপ 
মেট্রিক পদ্ধতিতে সবচেয়ে ক্ষুদ্রতম পরিমাপ হল মিলিমিটার ।   তবে ভার্ণিয়ার ক্যালিপার্স দিয়ে এখন ০.০১ মিলিমিটার পর্যন্তও পরিমাপ করা যায় । .

পরিমাপক 
মিলিমিটার পরিমাপ নির্ণয় করার জন্য সবচেয়ে জনপ্রিয় পরিমাপক হলো মিটার স্কেল। এছাড়াও অন্যান্য যন্ত্র দিয়ে নিখুত পরিমাপ করা যায়।

আরো দেখুন

তথ্যসূত্র 

দৈর্ঘ্যের একক
মিটার
ইয়াহিয়া পেত্রা

সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।

প্রারম্ভিক জীবন 
ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।

ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে তুঙ্কু তেমেংগং নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে তুঙ্কু বেন্দাহারা নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।

কেলানতানের উত্তরাধিকার 
তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর রাজা মুদা তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।

সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।

উপসম্রাট 
সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।

সম্রাট 
ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন। ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।

মৃত্যু 
সুলতান ইয়াহিয়া ১৯৭৯ সালের ২৯ মার্চ ইসতানা নেগারায় মৃত্যুবরণ করেন। তাকে কোতা ভারুর রাজকীয় কবরস্থানে দাফন করা হয়।

পরিবার 
তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল রাজা পেরেমপুয়ান ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।

তথ্যসূত্র 

১৯১৭-এ জন্ম
১৯৭৯-এ মৃত্যু
কেলানতানের সুলতান
মালয়েশিয়ার রাজশাসক
মালয়েশীয় মুসলিম
মালয় বংশোদ্ভূত মালয়েশীয় ব্যক্তি
নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
ট্রেভর নোয়া

ট্রেভর নোয়া (ইংরেজি Trevor Noah; জন্ম ২০শে ফেব্রুয়ারি ১৯৮৪)  একজন দক্ষিণ আফ্রিকান কমেডিয়ান, রেডিও ও টেলিভিশন উপস্থাপক এবং অভিনেতা।  বর্তমানে তিনি মার্কিন কেবল টেলিভিশন চ্যানেল কমেডি সেন্ট্রালের গভীর রাতের নকল সংবাদের অনুষ্ঠান দ্য ডেইলি শো উপস্থাপনার দায়িত্বে আছেন।

পরিবার ও প্রারম্ভিক জীবন 
ট্রেভর নোয়া দক্ষিণ আফ্রিকার জোহানেসবার্গে জন্মগ্রহণ করেন। তার মা, প্যাট্রিশিয়া নম্বায়্যিসেলো নোয়া (Patricia Nombuyiselo Noah), খোসা বংশোদ্ভূত, এবং তার বাবা রবার্টের পূর্বপুরুষগণ সুইস জার্মানি । তার শৈশবে তার মা ইহুদি ধর্মে. ধর্মান্তরিত হন। নোয়া কৈশোরের দিনগুলো কাটান ম্যারিভেল প্রাইভেট স্কুল এন্ড কলেজ নামক জোহানেসবার্গের একটি ক্যাথলিক স্কুলে  । তার জন্মের সময়কালে বর্ণবৈষম্যনীতি বা আপার্টহাইটের কারণে তার বাবা-মায়ের সম্পর্ক বেআইনি বলে গণ্য হতো। দক্ষিণ আফ্রিকান সংখ্যালঘু শ্বেতাঙ্গ সরকারের শাসনামলে তার মাকে কারাবরণ করতে হয় ও জরিমানার শিকার হতে হয়  আর তার বাবাকে ফেরৎ পাঠিয়ে দেয়া হয় সুইজারল্যান্ডে । নোয়া বেড়ে উঠেন তার মা আর নানী নোমালাইজো ফ্রান্সিস নোয়ার কাছে।   ছোটবেলায় প্রতি রবিবার তিনি রোমান ক্যাথলিক গির্জায় প্রার্থনা অনুষ্ঠানে যোগ দিতেন। .

তথ্যসূত্র 

১৯৮৪-এ জন্ম
শর্টি পুরস্কার বিজয়ী
জীবিত ব্যক্তি
কোসা ব্যক্তি
মার্কিন যুক্তরাষ্ট্রের নাগরিকীকৃত নাগরিক
এলেন ডিজেনারাস

এলেন লি ডিজেনারাস (ইংরেজি : Ellen Lee DeGeneres), (জন্ম ২৬ জানুয়ারি ১৯৫৮) একজন আমেরিকান কমেডিয়ান, টেলিভিশন উপস্থাপক, অভিনয়শিল্পী, লেখক, এবং প্রযোজক। তিনি প্রখ্যাত দি এলেন ডিজেনারাস শো-এর উপস্থাপনা করেন। এখন পর্যন্ত তিনি ২০ বার পিপল’স চয়েজ পুরস্কার পেয়েছেন, যা ইতিহাসে সর্বোচ্চ। তাছাড়া এ পর্যন্ত তিনি ২ বার অস্কার-এর উপস্থাপনা করেছেন।

চলচ্চিত্র অভিনেত্রী হিসেবে তিনি মিস্টার রং (১৯৯৬), এডটিভি (১৯৯৯), দ্যা লাভ লেটার (১৯৯৯) এ অভিনয় করেছেন। পিক্সার এর এনিমেটেড চলচ্চিত্র, ফাইন্ডিং নিমো (২০০৩) ও ফাইন্ডিং ডরি (২০১৬) - তে তিনি ডরি চরিত্রের কন্ঠ প্রদান করেন।

তথ্যসূত্র

বহিঃসংযোগ 

 

১৯৫৮-এ জন্ম
২০শ শতাব্দীর মার্কিন অভিনেত্রী
২০শ শতাব্দীর মার্কিন লেখক
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
মার্কিন টেলিভিশন অভিনেত্রী
মার্কিন কণ্ঠাভিনেত্রী
মার্কিন লেখিকা
প্রাক্তন খ্রিস্টান বিজ্ঞানী
জীবিত ব্যক্তি
অ্যানি পুরস্কার বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
নিউ অরলিন্সের অভিনেত্রী
ফরাসি বংশোদ্ভূত মার্কিন ব্যক্তি
মার্কিন নারী সক্রিয়কর্মী
লেসবিয়ান লেখিকা
মার্কিন যুক্তরাষ্ট্রের এলজিবিটিকিউ বিনোদনশিল্পী
ক্যালিফোর্নিয়ার এলজিবিটিকিউ ব্যক্তি
লেসবিয়ান কৌতুকাভিনয়শিল্পী
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন লেখিকা
২১শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন লেখিকা
ক্যালিফোর্নিয়ার সমাজকর্মী
মার্কিন জনসমক্ষে কৌতুক পরিবেশন শিল্পী
মার্কিন কৌতুকাভিনেত্রী
মার্কিন নারী জনহিতৈষী
প্রেসিডেন্সিয়াল মেডেল অব ফ্রিডম প্রাপক
প্রাইমটাইম এমি পুরস্কার বিজয়ী
পরাবাস্তব কৌতুক
চাঁদপুর বন্দর

চাঁদপুর বন্দর বাংলাদেশের একটি প্রাচীন নদীবন্দর। এই বন্দরটি মেঘনা নদী এর পূর্ব তীরে অবস্থিত। এই বন্দরটি এখন যাত্রী পরিবহনকারী বন্দর হিসাবে কাজ করছে। তবে এই বন্দরে সামান্য কিছু পণ্য দ্রব্য ও পরিবহন করা হয়। এই বন্দর থেকে ঢাকা ও বরিশাল রুটে জাহাজ বা যাত্রীবাহী লঞ্চ চলাচল করে।

ইতিহাস
চাঁদপুর বন্দর  প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরোনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।

সমস্যা
চাঁদপুর বন্দরটি প্রধানত ব্যবহৃত হয় যাত্রী পরিবহনের জন্য। কিন্তু এই বন্দরটিতে গত ২০০ বছরেও কোনো স্থায়ী নৌ-টার্মিনাল নির্মাণ করা হয়নি। যা বন্দরটির যাত্রী পরিবহনকে করে তুলেছে কঠিন। ২০০১ সালে নদীর ভাঙ্গনের ফলে বন্দরটি আরও সমস্যায় পড়ে। কিন্তু এখনও এর কোনো প্রতিকার করা হয়নি।

যাত্রী পরিবহন
এই বন্দর থেকে ঢাকা ও বরিশাল রুটে জাহাজ চলে। এই বন্দরকে ব্যবহার করে বহু মানুষ ঢাকা শহরে পাড়ি দেন।

পণ্য পরিবহন
এই বন্দরটি চট্টগ্রাম বন্দর থেকে দেশের অভ্যন্তরে পণ্য পরিবহনের সময় ব্যবহৃত হয়।

ভারত-বাংলাদেশ নৌ চুক্তি
ভারত ও বাংলাদেশ পণ্য পরিবহনের জন্য নৌ চুক্তি স্বাক্ষর করেছে। এই চুক্তিতে ভারত বাংলাদেশের বন্দর ও বাংলাদেশ ভারতের বন্দর ব্যবহার করতে পারবে। এই চুক্তির আওতায় চাঁদপুর বন্দরকে রাখা হয়েছে। এর ফলে এই বন্দরের উন্নয়ন এর কথা চলছে।

তথ্যসূত্র

বহিঃসংযোগ

চাঁদপুর জেলা
বাংলাদেশের নদী বন্দর
ফাতিহ (টিভি ধারাবাহিক)

ফাতিহ হল উসমানীয় সম্রাট দ্বিতীয় মুহাম্মদের জীবনীভিত্তিক ২০১৩ সালের একটি ঐতিহাসিক টেলিভিশন ধারাবাহিক নাটক। ধারাবাহিতটি চ্যানেল ডিতে সম্প্রচারিত হয় এবং মাত্র পাঁচ পর্বে সিরিজটির সমাপ্তি ঘটে।

চরিত্র

তথ্যসূত্র

আরও দেখুন
ইয়েমিন(টিভি ধারাবাহিক)

উসমানীয় সাম্রাজ্য সম্পর্কে টেলিভিশন ধারাবাহিক
তুর্কি নাট্য টেলিভিশন ধারাবাহিক
ইসলাম সম্পর্কিত টেলিভিশন ধারাবাহিক
তানিয়া বৃষ্টি

তানিয়া আক্তার বৃষ্টি একজন বাংলাদেশী মডেল এবং অভিনেত্রী।  তিনি ভিট চ্যানেল আই প্রতিযোগিতার দ্বিতীয় রানার আপের বিজয়ী। ২০১৫ সালে ঘাসফুল চলচ্চিত্রে অভিষেক হয় তানিয়ার। তিনি বেশ কয়েকটি বাংলা টিভি নাটকেও অভিনয় করেছেন।

পরিচিতি
সুদর্শনী অভিনেত্রী তানিয়া বৃষ্টি চ্যানেল আই এর টিভি পোগ্রামের মাধ্যমে মিডিয়াতে অভিনয় জীবনের যাত্রা শুরু করেন। এরপর থেকে বিজ্ঞাপন, নাটক নির্মাতাদের আস্থার প্রতি শ্রদ্ধা রেখেই তিনি তার দর্শকদের সব সময় ভালো কাজ উপহার দিচ্ছেন।

জন্ম 
তানিয়া বৃষ্টির পৈতৃক নিবাস মুন্সিগঞ্জ জেলার গজারিয়া উপজেলার চর বাউশিয়া গ্রামে ১৯৯৫ সালের ৫ই মার্চ জন্মগ্রহণ করেন। বাবা মোঃ সুরুজ মিয়া এবং মা হেলেনা বেগম এর দুই মেয়ের মধ্যে ছোট মেয়ে তানিয়া। তার শৈশব ও কৈশোর কেটেছে ঢাকাতেই।

শিক্ষাজীবন
বেগম রহিমা আদর্শ বালিকা বিদ্যালয় থেকে এস এস সি (২০১০), এবং হাবিবুল্লাহ বাহার কলেজ থেকে এইচএসসি পাস করেন (২০১২)।

কর্মজীবন
নিজের ইচ্ছে এবং মায়ের উৎসাহেই মূলতঃ অভিনয় শুরু করেন। বেশ কিছু বিজ্ঞাপন চিত্রেও কাজ করেছেন তানিয়া, এর মধ্যে উল্লেখযোগ্য হচ্ছে গ্রামীণফোন, এশিয়ান টাউন, সিটি ব্যাংক, এসিআই, ফাস্ট ওয়াশ ডিটারজেন্ট, আকাশ ডিটিএইচ -এর বিজ্ঞাপনচিত্রে মডেল হিসেবে কাজ করে নিজেকে শোবিজে জায়গা করে নিয়েছেন।

অন্যান্য
ভারতের ‘পুণে শর্টস ইন্টারন্যাশনাল ফিল্ম ফ্যাস্টিভ্যাল’, ‘সিন্ধুডারগ ইন্টারন্যাশনাল শর্টস ফিল্ম ফ্যাস্টিভ্যাল’ ও ‘সানফেস্ট ইন্টারন্যাশনাল শর্টস ফিল্ম ফ্যাস্টিভ্যাল’-এ তার অভিনিত স্বল্পদৈর্ঘ্য চলচ্চিত্র ‘অভিনেতা’ প্রদর্শিত হয়েছে (২০২২)।

উল্লেখযোগ্য কাজ
 
 অভিনেতা (স্বল্পদৈর্ঘ্য চলচ্চিত্র)
 লিংক হবে (স্বল্পদৈর্ঘ্য চলচ্চিত্র)
 ঘাসফুল (চলচ্চিত্র)
 যদি তুমি (চলচ্চিত্র) 
 লাভার নাম্বার ওয়ান (চলচ্চিত্র)
 গোয়েন্দাগিরি (চলচ্চিত্র) 
 অবলা নারী (চলচ্চিত্র) 
 কম্পেয়ার (নাটক)
 প্যাক আপ (নাটক)
 রকি ভাই (নাটক)
 এক্স এল (নাটক)
 জামাই আমার সেরা রাঁধুনী (নাটক)
 ছোবল (নাটক)
 কবিতার চার লাইন (নাটক)
 আইসিইউ (নাটক)
 আড়াই তালাক (নাটক)
 সব দোষ হোসেন আলীর (নাটক)
 জায়গায় খায় জায়গায় ব্রেক (নাটক)
 পিনিকেই ঝিনিক (নাটক)
 যদি তুমি জানতে
 চেকমেট (নাটক)
 দুই দিনের দুনিয়া (নাটক)
 লোডশেডিং (নাটক)
 কাছের মানুষ (নাটক)
 চৌধুরী অ্যান্ড সন্স (নাটক)
 লাকি থার্টিন (নাটক)
 কমেডি ৪২০ (নাটক)
 রসের হাঁড়ি (নাটক)
 মুশকিল আসান প্রাইভেট লিমিটেড (নাটক)
 ভাগের গাড়ি (নাটক)
 কেউ নেই (নাটক)
 হুগনা নিজাম (নাটক)
 ভাইয়া ছ্যাকা খাইতে চায় না (নাটক)
 ব্যাক টু দ্যা প্যাভিলিয়ন (নাটক)
 অপছন্দের সাতদিন (নাটক)
 শেষ বাজি (নাটক)
 কম্পেয়ার (নাটক)
 মাই নেইম ইজ ফকির (নাটক)
 ধান্দাবাজ (নাটক)
 পারফেক্ট ম্যাচ (নাটক)
 সিক্রেট লাভ (নাটক)
 লতিফ দপ্তরি (নাটক)
 প্রেম অবুঝ (নাটক)
 ফাও ফুয়াদ (নাটক)
 দিওয়ানা মাস্তানা (নাটক)
 ছোবল (নাটক)
 মন থেকে দূরে নয় (নাটক)

তথ্যসূত্র

বহিঃসংযোগ
 

জীবিত ব্যক্তি
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
বাংলাদেশী নারী মডেল
২১শ শতাব্দীর বাংলাদেশী অভিনেত্রী
মুন্সীগঞ্জ জেলার অভিনয়শিল্পী
মালয়েশিয়া–সুইডেন সম্পর্ক

মালয়েশিয়া–সুইডেন সম্পর্ক হল মালয়েশিয়া এবং সুইডেন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫৮ সালে এ দুই দেশের মধ্যকার কূটনৈতিক সম্পর্ক স্থাপিত হয়। কুয়ালালামপুরে অবস্থিত সুইডেনের এবং স্টকহোমে অবস্থিত মালয়েশিয়ার দূতাবাসের মাধ্যমে এ দুই দেশ নিজেদের প্রতিনিধিত্ব করছে। ২০০৯ সাল পর্যন্ত মালয়েশিয়ায় প্রায় ৯০টি সুইডীয় কোম্পানি কাজ করছে এবং ৪৫০ জন সুইডীয় নাগরিক বসবাস করছে। ২০১১ সালে, মালয়েশিয়ায় ৪৪,১৩৮ জন সুইডেনের নাগরিক ভ্রমণ করে।

দ্বিপাক্ষিক চুক্তি 
১৯৭৯ সালের ৩ মার্চ কুয়ালালামপুরে দ্বিপক্ষীয় নিরাপত্তা রক্ষার জন্য একটি দ্বিপাক্ষিক চুক্তি স্বাক্ষর করে মালয়েশিয়া এবং সুইডেন। ১৯৬৭ সালের ১৯ অক্টোবর কুয়ালালামপুরে সুইডেন রাজ্য এবং মালয়েশিয়া সরকার এ দুই রাষ্ট্রের মধ্যকার বিমানপথ এবং নির্দিষ্ট অঞ্চলে যোগাযোগের জন্য একটি চুক্তি স্বাক্ষর করে। দ্বৈত রাজস্ব চুক্তি প্রত্যাহার এবং রাজস্ব ফাঁকির বিরুদ্ধেও দুই রাষ্ট্রের মধ্যে একটি চুক্তি রয়েছে।

অপহরণ এবং কারাবাস 
১৯৭৫ সালে জাপানিজ রেড আর্মি সুইডেনের চার্জ দ্য অ্যাফেয়ার্স ফ্রেডরিক বার্জেনস্ট্রাহল এবং তার সহকারী উলা অডোভিস্টকে কুয়ালালামপুর থেকে অপহরণ করেন। মালয়েশিয়ার এক কর্মকর্তা তান শ্রি ওস|মন এস. কাশিমকে পরবর্তীতে উদ্ধার অভিযানে অসাধারণ ভূমিকা পালনের জন্য সুইডেনের রয়েল অর্ডার অব দ্য পোলার স্টারের কমান্ডার খেতাবে ভূষিত করা হয়।

২০১৪ সালে মালয়েশিয়া পর্যটন বোর্ডের স্টকহোম শাখার পরিচালক এবং তার স্ত্রীকে একমাসেরও বেশি সময় ধরে পুলিশী জিজ্ঞাসাবাদের অধীনে রাখা হয়। পরবর্তীতে তাদের চার সন্তানকে অনাথ হিসেবে দত্তক দেওয়া হয়, কারণ এই দম্পতি তাদের বারো বছরের সন্তানকে উপাসনা না করার জন্য বাসায় শারীরিক শাস্তি দিয়েছিল; যা সুইডেনে নিষিদ্ধ।

অর্থনৈতিক সম্পর্ক 
২০১২ সালের জানুয়ারি এবং জুলাই মাসের মধ্যে দ্বিপাক্ষিক বাণিজ্যের পরিমাণ ২ বিলিয়ন মালয়েশিয়ান রিঙ্গিতে পৌছায়, যেখানে ২০১১ সালের জানুয়ারি এবং জুন মাসের মধ্যে এর পরিমাণ ছিল ১.৯ বিলিয়ন। ২০১২ সালের সেপ্টেম্বর মাসে সুইডেনে নিযুক্ত মালয়েশিয়ার রাষ্ট্রদূত সাতুক বদরুদ্দিন আব রহমান বলেন যে মালয়েশিয়ায় ১০ মিলিয়ন রিঙ্গিতেরও বেশি পরিমাণ বিনিয়োগ করছে এমন ১২০টি সুইডিশ কোম্পানি মালয়েশিয়ায় কাজ করে যাচ্ছে। তবে সুইডেনে কোনো মালয়েশিয়ান কোম্পানি পরিচালিত হচ্ছে না। সুইডেনে নিযুক্ত মালয়েশিয়ার দূতাবাস সুইডীয় ব্যবসাকে আকৃষ্ট করতে প্রায়শই বিভিন্ন কর্মসূচীর আয়োজন করে থাকে, যেখানে মালয়েশিয়ায় বিনিয়োগের সুযোগ-সুবিধা তুলে ধরা হয়।T

২০০৬ সালে প্রায় ১.৬ বিলিয়ন মালয়েশিয়ান রিঙ্গিতের সুইডীয় পণ্য মালয়েশিয়ায় রপ্তানি করা হয়, পক্ষান্তরে মালয়েশিয়ায় আমদানিকৃত পণ্যের পরিমাণ ছিল ০.৭ বিলিয়ন রিঙ্গিত। মালয়েশিয়ান সুইডীয় রপ্তানিকৃত পণ্যসমূহ হল টেলিযোগাযোগ সামগ্রী, মোটর যানবাহন, রাসায়নিক পদার্থ, শক্তি উৎপাদনে সক্ষম যন্ত্রসামগ্রী, মেশিন, কাগজ এবং ধাতব লোহা ও আকরিক। আর সুইডীয় আমদানিকৃত পণ্যসমূহ হল মালয়েশিয় ইলেকট্রনিক যন্ত্র এবং ইলেকট্রনিকস যন্ত্রাংশ, মেশিন, সামগ্রী, টেক্সটাইল, পাম তেল এবং রাবারের কাঁচামাল।

মালয়েশিয়ায় ভলভো সম্পূরক ব্যবসা পরিচালনা করে যা ট্রাক প্রক্রিয়াজাতকরণ করে থাকে।

রাষ্ট্রীয় সফর 
২০০৫ সালে ইয়াং দি-পার্তুয়ান এগং (রাজা) মালয়েশিয়ার সিরাজউদ্দিন অব পার্লিস এবং রাজা পারমাইসুরি এগং (রাণী) টেংকু ফাউজিয়া অব পার্লিস সুইডেনে সফর করেন।

তথ্যসূত্র 

মালয়েশিয়া–সুইডেন সম্পর্ক
মালয়েশিয়ার দ্বিপাক্ষিক সম্পর্ক
সুইডেনের দ্বিপাক্ষিক সম্পর্ক
নারায়ণগঞ্জ বন্দর

নারায়ণগঞ্জ বন্দর হল বাংলাদেশের নারায়ণগঞ্জ শহরের একটি নদী বন্দর। এটি বাংলাদেশের অন্যতম নদী বন্দর। এই বন্দরকে কেন্দ্র করে নারায়ণগঞ্জ শহরের বিকাশ ঘটেছে। বর্তমানে বন্দরটি নানা সমস্যার সম্মুখীন। বর্তমানে এই বন্দর দ্বারা প্রধানত যাত্রী পরিবহন করা হয়। এই বন্দর থেকে যাত্রীবাহী জাহাজ বা লঞ্চ গুলি ঢাকা সদরঘাট, কাঁচপুর বন্দর ও বরিশাল-এর মধ্যে চলাচল করে।

ইতিহাস
এই বন্দরটি প্রায় ১০০ বছরেরও বেশি প্রাচীন। এই বন্দরকে কেন্দ্র করে নারায়ণগঞ্জ শহর বেড়ে উঠেছে। এই বন্দর দ্বারা অতীতে দেশের বিভিন্ন নদী বন্দরে পণ্য চলাচল করত। এই বন্দরের দ্বারা পাট পাঠানো হতো কলকাতায়। দেশ ভাগের পর এই বন্দরের দ্বারা দেশের বিভিন্ন এলাকা থেকে পাট আনা হতো নারায়ণগঞ্জ এর পাটকল গুলিতে।

আধুনিকরন
এই বন্দরের জলের গভীরতা বড় জাহাজের নোঙর এর পক্ষে উপযুক্ত নয়।তবে ছোটো জাহাজ চলাচল করার জন্য এই বন্দরটিকে নতুন ভাবে নির্মাণের কথা চলছে।ভারত সরকার এই বন্দরে একটি কন্টেইনার টার্মিনাল নির্মাণের চেষ্টা চালাছে। এখানে বর্তমানে একটি ভাসমান ডকইয়ার্ড গড়া হয়েছে।

আরও দেখুন 
 আশুগঞ্জ বন্দর
 পায়রা বন্দর
 বাংলাদেশের বন্দরের তালিকা

তথ্যসূত্র

বহিঃসংযোগ

নারায়ণগঞ্জের পরিবহন
বাংলাদেশের নদী বন্দর
বন্দর উপজেলা
বাংলাদেশের বন্দর
পীড়ন

একটি মান নির্দেশ করে। কোন বস্তুর ওপর বাইরে থেকে বল প্রয়োগ করা হলে বস্তুর আকার বা আয়তনে পরিবর্তন ঘটে একেই পীড়ন বলে। বলকে ক্ষেত্রফল দিয়ে ভাগ করা হলে পীড়ন পাওয়া যায়। পীড়ন একটি স্কেলার রাশি। এর কোন দিক নেই। কোনো বস্তুর প্রস্থচ্ছেদ বা তলের প্রতি একক ক্ষেত্রফলের ওপর প্রযুক্ত অসহ ভারকে অসহ পীড়ন বলে।

পীড়নের একক  
আন্তর্জাতিক পদ্ধতিতে (এসআই) পীড়নের একক প্যাসকেল (Pa)।

পীড়নের মাত্রা 
পীড়নের মাত্রীয় সংকেত হল [ML−1T−2]। অর্থাৎ চাপের মাত্রীয় সংকেত ও পীড়নের মাত্রীয় সংকেত একই হয়।

অসহ পীড়ন 
বস্তুর ওপর প্রয়োগকৃত বল বেশি হয়ে গেলে বস্তুটি ভেঙে যায় বা ছিঁড়ে যায়। সবচেয়ে কম মানের যে বলের জন্য বস্তুটি ভেঙে যায় বা ছিঁড়ে যায়, তাকে অসহ বল বলে। আর অসহ বলের জন্য যে পীড়ন হয় তাকে অসহ পীড়ন বলে।

পীড়নের প্রকারভেদ  

বস্তুর প্রকৃতির ওপর ভিত্তি করে তিন ধরনের পীড়ন  দেখা যায়।  যথা: ১) দৈর্ঘ্য বা টান পীড়ন ২) আয়তন পীড়ন এবং ৩) ব্যাবর্তন পীড়ন।

দৈর্ঘ্য বা টান পীড়ন 

দৈর্ঘ্য বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে দৈর্ঘ্য বা টান পীড়ন বলা হয়।

আয়তন পীড়ন 

আয়তন বিকৃতি প্রতিরোধ করার জন্য বস্তুর একক ক্ষেত্রফল বরাবর লম্ব ভাবে বাধাদানকারী যে বলের সৃষ্টি হয়,তাকে আয়তন পীড়ন  বলা হয়।

ব্যাবর্তন পীড়ন
ব্যাবর্তন বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে  ব্যাবর্তন পীড়ন বলা হয়।
ব্যাবর্তন পীড়ন কে আবার মোচড় পীড়নও বলে।

আরও দেখুন
 বিকৃতি

তথ্যসূত্র

পদার্থবিজ্ঞান
কঠিন পদার্থের বলবিজ্ঞান